

**Банкке еншiлес ұйым құруға немесе ие болуға рұқсат беру, сондай-ақ ұйымдардың жарғылық капиталына қомақты қатысуға рұқсат беру, банктің еншілес ұйымды құруға немесе иеленуге, сондай-ақ бпнктің ұйымдардың жарғылық капиталына қомақты қатысуға беоілген рұқсатты кері қайтарып алу ережесiн бекiту және Қазақстан Республикасы Қаржы нарығын және қаржы ұйымдарын реттеу мен қадағалау агенттiгi Басқармасының "Қаржы рыногын және қаржы ұйымдарын реттеу және қадағалау мәселелерi бойынша Қазақстан Республикасының кейбiр нормативтiк құқықтық актiлерiне өзгерiстер енгiзу туралы" 2004 жылғы 25 қазандағы N 304 қаулысына өзгерiс енгiзу туралы**

***Күшін жойған***

Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2006 жылғы 9 қаңтардағы N 4 Қаулысы. Қазақстан Республикасының Әділет министрлігінде 2006 жылғы 3 ақпанда тіркелді. Тіркеу N 4079. Күші жойылды - Қазақстан Республикасы Ұлттық Банкі Басқармасының 2012 жылғы 24 ақпандағы № 91 қаулысымен.

      Ескерту. Қаулының күші жойылды - ҚР Ұлттық Банкі Басқармасының 2012.02.24 № 91 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      Ескерту. Атауына өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2007.03.30 N 76 (мемлекеттік тіркеуден өткен күннен бастап он төрт күн өткен соң қолданысқа енгізіледі), 2008.11.28 N 206 Қаулыларымен.

      Екiншi деңгейдегi банктердiң қызметiн реттейтiн нормативтiк құқықтық актiлердi жетiлдiру мақсатында Қазақстан Республикасы Қаржы нарығын және қаржы ұйымдарын реттеу мен қадағалау агенттiгiнiң (бұдан әрi - Агенттiк) Басқармасы **ҚАУЛЫ ЕТЕДI:**

      1. Осы қаулының 1-қосымшасына сәйкес Банкке еншiлес ұйым құруға немесе ие болуға рұқсат беру, сондай-ақ ұйымдардың жарғылық капиталына қомақты қатысуға рұқсат беру, банктің еншілес ұйымды құруға немесе иеленуге, сондай-ақ банктің ұйымдардың жарғылық капиталына қомақты қатысуға берілген рұқсатты кері қайтарып алу ережесi бекітілсін.

      Ескерту. 1-тармаққа өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2007.03.30 N 76 (мемлекеттік тіркеуден өткен күннен бастап он төрт күн өткен соң қолданысқа енгізіледі), 2008.11.28 N 206 Қаулыларымен.

      2. Агенттiк Басқармасының "Қаржы рыногын және қаржы ұйымдарын реттеу және қадағалау мәселелерi бойынша Қазақстан Республикасының кейбiр нормативтiк құқықтық актiлерiне өзгерiстер енгiзу туралы" 2004 жылғы 25 қазандағы N 304 қаулысына (Нормативтiк құқықтық актiлердi мемлекеттiк тiркеу тiзiлiмiнде N 3236 тiркелген) мынадай өзгерiс енгiзiлсiн:

      1-тармақтың 7) тармақшасы алынып тасталсын.

      3. Осы қаулының 2-қосымшасында көрсетiлген Қазақстан Республикасының нормативтiк құқықтық актiлерiнiң күшi жойылды деп танылсын.

      4. Осы қаулы Қазақстан Республикасының Әдiлет министрлiгiнде мемлекеттiк тiркеуден өткен күннен бастап он төрт күн өткен соң қолданысқа енгiзiледi.

      5. Банктердi қадағалау департаментi (Раева Р.Е.):

      1) Заң департаментiмен (Байсынов М.Б.) бiрлесiп осы қаулыны Қазақстан Республикасының Әдiлет министрлiгiнде мемлекеттiк тiркеуден өткiзу шараларын қолға алсын;

      2) Қазақстан Республикасының Әдiлет министрлiгiнде мемлекеттiк тiркелген күннен бастап он күндiк мерзiмде осы қаулыны Агенттiктiң мүдделi бөлiмшелерiне, "Қазақстан қаржыгерлерiнiң қауымдастығы" заңды тұлғалар бiрлестiгiне жiберсiн.

      6. Халықаралық қатынастар және жұртшылықпен байланыс бөлiмi (Пернебаев Т.Ш.) осы қаулыны Қазақстан Республикасының бұқаралық ақпарат құралдарында жариялау шараларын қолға алсын.

      7. Осы қаулының орындалуын бақылау Агенттiк Төрағасының орынбасары Е.Л. Бахмутоваға жүктелсiн.

*Төраға*

Қазақстан Республикасы Қаржы

нарығын және қаржы ұйымдарын

реттеу мен қадағалау агенттiгі

Басқармасының 2006 жылғы

9 қаңтардағы N 4 қаулысына

1-қосымша

 **Банкке еншiлес ұйым құруға немесе ие болуға рұқсат беру,**
**сондай-ақ ұйымдардың жарғылық капиталына қомақты қатысуға**
**рұқсат беру, банктің еншілес ұйымды құруға немесе иеленуге,**
**сондай-ақ банктің ұйымдардың жарғылық капиталына қомақты**
**қатысуға берілген рұқсатты кері қайтарып алу ережесi**

      Ескерту. Атауына өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2007.03.30 N 76 (мемлекеттік тіркеуден өткен күннен бастап он төрт күн өткен соң қолданысқа енгізіледі), 2008.11.28 N 206 Қаулыларымен.

      Осы Ереже " Қаржы нарығын және қаржы ұйымдарын мемлекеттiк реттеу мен қадағалау туралы " және "Қазақстан Республикасындағы банктер және банк қызметi туралы" Қазақстан Республикасының Заңдарына (бұдан әрi - Заң) сәйкес әзiрлендi және қаржы нарығын және қаржы ұйымдарын реттеу мен қадағалау жөнiндегi уәкiлеттi органның (бұдан әрi - уәкiлеттi орган) екiншi деңгейдегi банктердiң еншiлес ұйым құруына және ие болуына рұқсат беру банктің еншілес ұйымды құруға немесе иеленуге, сондай-ақ банктің ұйымдардың жарғылық капиталына қомақты қатысуға берілген рұқсатты кері қайтарып алу, ұйымдардың жарғылық капиталына қомақты қатысуына рұқсат беру тәртiбiн көздейдi.

       Ескерту. Кіріспеге өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

 **1-тарау. Жалпы ережелер**

      1. Банктер Заңның 8-бабының 2 және 3-тармақтарында көзделген жағдайларда заңды тұлғалардың жарғылық капиталына қатысу үлесiне немесе акцияларына ие болуға құқылы.

      2. Уәкiлеттi орган банктiң еншiлес ұйым құруына немесе ие болуына, сондай-ақ ұйымдардың жарғылық капиталына қомақты қатысуына берiлген және кері қайтарып алынған рұқсаттардың тiзiлiмiн осы Ереженiң 1 және 2-қосымшаларына сәйкес нысандар бойынша жүргiзедi.

       Ескерту. 2-тармаққа өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

      3. Уәкiлеттi орган банктiң еншiлес ұйым құруына немесе ие болуына, сондай-ақ ұйымдардың жарғылық капиталына қомақты қатысуына құжаттардың толық пакетiмен бiрге өтiнiш берген күннен бастап үш айдан кешiктiрмей рұқсат бередi немесе рұқсат беруден бас тартады.

      4. Банктiң еншiлес ұйым құруына немесе ие болуына, сондай-ақ ұйымдардың жарғылық капиталына қомақты қатысуына рұқсат беруден бас тартқан жағдайда уәкiлеттi орган өтiнiш берушiге бас тартудың негiздемелерi туралы жазбаша хабарлайды.

      5. Еншiлес ұйым құруға немесе ие болуға, сондай-ақ ұйымдардың жарғылық капиталына қомақты қатысуға рұқсатты уәкiлеттi орган Заңның 11-1-бабының 5-тармағында көзделген негiздемелер бойынша беруден бас тартады.

      6. Жарғылық капиталға қомақты қатысуға рұқсат банкке дауыс берушi акциялардың (жарғылық капиталдағы қатысу үлесi) жиырма және одан астам процентiне банктiң бiр немесе бiрнеше аффилиирленген тұлғаларымен тiкелей және жанама дербес ие болған немесе тiкелей және жанама бiрлесiп ие болған жағдайда, не ұйым акцияларының жиырма не одан астам процентiмен дауыс беру мүмкiндiгi болған жағдайда берiледi.

      7. Банктiң ұйым акцияларына (қатысу үлестерiне) жанама ие болуы банктiң ұйым акционерi (қатысушысы) болып табылатын заңды тұлғаның жарғылық капиталына қатысу үлесiне немесе 20 және одан астам процентi мөлшерiнде акцияларына ие болуы арқылы анықталады.

 **2-тарау. Банктiң еншiлес ұйым құруына немесе**
**ие болуына рұқсат беру тәртiбi**

      8. Банк еншiлес ұйым құруға немесе ие болуға рұқсат алу үшiн уәкiлеттi органға Заңның 11-1-бабының 3-тармағында көрсетiлген құжаттарды, сондай-ақ құрылатын немесе ие болатын еншiлес ұйымды есепке ала отырып шоғырландырылған негiздегi пруденциалдық нормативтердiң және банктердiң мiндеттi түрде сақтауы үшiн уәкiлеттi орган белгiлеген нормалары мен лимиттерiнiң есебiн қоса бере отырып осы Ереженiң 3-қосымшасына сәйкес өтiнiш бередi.

      Еншiлес ұйымның басшы қызметкерлерi туралы ақпарат осы Ереженiң 4-қосымшасына сәйкес берiледi.

      Банк соңғы аяқталған қаржы жылындағы иелiкке алынатын еншiлес ұйымға жүргiзiлген, аудиторлық ұйым растаған аудиторлық ұйымның есебiн және қаржылық есебiн ұсынады.

      8-1. Банк Қазақстан Республикасының резиденттері - банкті, сақтандыру (қайта сақтандыру) ұйымды, жинақтаушы зейнетақы қорды - еншілес ұйымын иеленуге рұқсат алу үшін өтініш берген жағдайда, Заңның 11-1-бабының 3-тармағының 1), 3), 9), 10) тармақшаларда көрсетілген құжаттар, сондай-ақ аффилиирленген тұлғалар жөніндегі мәліметтер уәкілетті органға ұсынылмайды.

      Банк Қазақстан Республикасының резиденттері - банкті, сақтандыру (қайта сақтандыру) ұйымды, жинақтаушы зейнетақы қорды - еншілес ұйымды құруға рұқсат алу үшін өтініш берген жағдайда, аффилиирленген тұлғалар жөніндегі мәліметтер уәкілетті органға ұсынылмайды.

      Ескерту. 8-1-тармақпен толықтырылды - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2007 жылғы 30 наурыздағы N 76 (мемлекеттік тіркеуден өткен күннен бастап он төрт күн өткен соң қолданысқа енгізіледі) қаулысымен.

      8-2. Егер өтініш берушінің құратын не ие болатын еншілес ұйымы банк, сақтандыру (қайта сақтандыру) ұйымы, ашық жинақтаушы зейнетақы қоры болып табылған жағдайда, өтініш беруші еншілес ұйымын құруға не иеленуге берген өтінішпен бір уақытта қаржы ұйымының (банк холдингінің) ірі қатысушысы мәртебесін алуға қажетті құжаттарды қосып, қаржы ұйымының (банк холдингінің) ірі қатысушысы мәртебесін алуға өтінішін ұсынуы қажет.

      Ескерту. 8-2-тармақпен толықтырылды - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.01.25. N 5 (мемлекеттік тіркелген күннен бастап он төрт күн өткеннен кейін қолданысқа енгізіледі) Қаулысымен.

      9. Банк уәкілетті органның рұқсатын алмаған жағдайда үш ай мерзiмінде өзіне тиесiлi еншiлес ұйымның акцияларын (қатысу үлестерiн) осы банкпен ерекше қатынаста байланысы жоқ тұлғаларға бередi және растайтын құжаттарды уәкiлеттi органға табыс етеді.

      Банк өзіне қатысы жоқ себептер бойынша еншілес ұйымға бақылау құқығын иеленген жағдайда, банк осы факті анықталған сәттен бастап, бір айлық мерзімде Заңның 11-1-бабының 3-тармағымен көзделген құжаттарды еншілес ұйымды иеленуге уәкілетті органның рұқсатын алу үшін ұсынады.

       Ескерту. 9-тармақ жаңа редакцияда - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

 **3-тарау. Банктiң ұйымдардың жарғылық капиталына**
**қомақты қатысуына рұқсат беру тәртiбi**

      10. Ұйымдардың жарғылық капиталына қомақты қатысуға рұқсат алу үшiн банк уәкiлеттi органға Заңның 11-бабының 3-тармағының 2), 3), 5)-8) тармақшаларында көрсетiлген құжаттарды, сондай-ақ ұйымдардың жарғылық капиталына банктiң қомақты қатысуын есепке ала отырып шоғырландырылған негiздегi пруденциалдық нормативтердiң және банктердiң мiндеттi түрде сақтауы үшiн уәкiлеттi орган белгiлеген нормалары мен лимиттерiнiң есебiн қоса бере отырып, осы Ереженiң 5-қосымшасына сәйкес өтiнiш бередi.

      Ұйымның басшы қызметкерлерi туралы ақпарат осы Ереженiң 6-қосымшасына сәйкес берiледi.

      10-1. Банк Қазақстан Республикасының резиденттері - банктің, сақтандыру (қайта сақтандыру) ұйымның, жинақтаушы зейнетақы қордың жарғылық капиталында қомақты қатысуға рұқсат алу үшін өтініш берген жағдайда, Заңның 11-1-бабының 3-тармағының 3) тармақшасында көрсетілген құжаттар уәкілетті органға ұсынылмайды.

      Ескерту. 10-1-тармақпен толықтырылды - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2007 жылғы 30 наурыздағы N 76 (мемлекеттік тіркеуден өткен күннен бастап он төрт күн өткен соң қолданысқа енгізіледі) қаулысымен.

       10-2. Банк қомақты қатысуға уәкілетті органның рұқсатын алмаған жағдайда үш ай мерзімінде өзіне тиесілі акцияларын (қатысу үлестерiн) осы банкпен ерекше қатынаста байланысы жоқ тұлғаларға бередi және растайтын құжаттарды уәкiлеттi органға табыс етеді.

      Егер банк банкке қатысы жоқ себептер бойынша қомақты қатысуды иеленсе, ол осы факті анықталған сәттен бастап, бір айлық мерзімде Заңның 11-1-бабының 10-тармағымен көзделген құжаттарды уәкілетті органның тиісінше рұқсатын алу үшін ұсынады.

       Ескерту. 10-2-тармақпен толықтырылды - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

 **3-1-тарау. Банктің еншілес ұйымды құруға немесе иеленуге,**
**сондай-ақ банктің ұйымдардың жарғылық капиталына қомақты**
**қатысуға рұқсатын кері қайтарып алу тәртібі**

       Ескерту. 3-1-тараумен толықтырылды - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

      10-3. Уәкілетті орган банктің еншілес ұйымды құруға немесе иеленуге, сондай-ақ банктің ұйымдардың жарғылық капиталына қомақты қатысуға рұқсатын Заңның 11-1-бабының 11-тармағымен көзделген негіздемелер бойынша кері қайтарып алады.

      10-4. Банктің еншілес ұйымды құруға немесе иеленуге, сондай-ақ банктің ұйымның жарғылық капиталына қомақты қатысуға рұқсатын кері қайтарып алған жағдайда, банк үш ай мерзімінде өзінің жарғылық капиталына қомақты қатысуы бар еншілес ұйымның, ұйымның өзіне тиесілі акцияларын (қатысу үлестерін) осы банкпен ерекше қатынаста байланысты емес тұлғаларға иелігінен шығарып береді және уәкілетті органға өзіне тиесілі акцияларды (қатысу үлестерін) иеліктен шығарған күннен бастап үш күндік мерзімде растайтын құжаттарды қоса беріп, табыс етеді.

 **4-тарау. Қорытынды ережелер**

      11. Осы Ереженiң талаптарын бұзған жағдайда уәкiлеттi орган банкке Қазақстан Республикасының заңдарында көзделген шектеулi ықпал ету шараларын және санкцияларын қолдана алады.

      12. Осы Ережемен реттелмейтiн мәселелер Қазақстан Республикасының заңдарына сәйкес шешiлуi тиiс.

                                     Банкке еншiлес ұйым құруға

                                    немесе ие болуға рұқсат беру,

                                    сондай-ақ ұйымдардың жарғылық

                                     капиталына қомақты қатысуға

                                  рұқсат беру, банктің еншілес ұйымды

                                   құруға немесе иеленуге, сондай-ақ

                                      банктің ұйымдардың жарғылық

                                 капиталына қомақты қатысуға берілген

                                      рұқсатты кері қайтарып алу

                                         ережесiне 1-қосымша

       Ескерту. 1-қосымшаға өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

**Банктiң еншiлес ұйым құруына және ие болуына**

**берiлген және кері қайтарып алынған рұқсаттарды**

**уәкiлеттi органның есепке алу тiзiлiмi**

|  |  |  |  |  |  |  |
| --- | --- | --- | --- | --- | --- | --- |
| N  | Банктiң
атауы  | Еншiлес
ұйымның
атауы  | Еншiлес ұйымның
заңды тұлға
ретiнде
мемлекеттiк
тiркеуден
өтуi туралы
деректер  | Банктiң
еншiлес ұйым
құруына және
ие болуына
берiлген
рұқсаттың
күнi және
нөмiрi  | Банктің еншілес ұйымды құруына немесе ие болуына берілген рұқсатты кері қайтарып алу күні мен нөмірі  | Еншiлес
ұйымның
қызмет
түрi  |
|
 |
 |
 |
 |
 |
 |
 |

                                     Банкке еншiлес ұйым құруға

                                    немесе ие болуға рұқсат беру,

                                    сондай-ақ ұйымдардың жарғылық

                                     капиталына қомақты қатысуға

                                  рұқсат беру, банктің еншілес ұйымды

                                   құруға немесе иеленуге, сондай-ақ

                                      банктің ұйымдардың жарғылық

                                 капиталына қомақты қатысуға берілген

                                      рұқсатты кері қайтарып алу

                                         ережесiне 2-қосымша

       Ескерту. 2-қосымшаға өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

**Ұйымдардың жарғылық капиталына қомақты қатысуға берiлген**

**және кері қайтарып алынған рұқсаттарды уәкiлеттi органның**

**есепке алу тiзiлiмi**

|  |  |  |  |  |  |  |
| --- | --- | --- | --- | --- | --- | --- |
| N  | Банктiң
атауы  | Банк
қомақты
қатысатын
ұйымның
атауы  | Банк қомақты
қатысатын
ұйымның
заңды тұлға
ретiнде
мемлекеттiк
тiркеуден
өтуi туралы
деректер  | Ұйымның
жарғылық
капиталына
қомақты
қатысуға
берiлген
рұқсаттың
күнi және
нөмiрi  | Ұйымдардың жарғылық капиталына қомақты қатысуға берiлген рұқсатты қайтарып алу күні және нөмiрi  | Банк қомақты
қатысатын
ұйымның
қызмет
түрi  |
|
 |
 |
 |
 |
 |
 |
 |

                                     Банкке еншiлес ұйым құруға

                                    немесе ие болуға рұқсат беру,

                                    сондай-ақ ұйымдардың жарғылық

                                     капиталына қомақты қатысуға

                                  рұқсат беру, банктің еншілес ұйымды

                                   құруға немесе иеленуге, сондай-ақ

                                      банктің ұйымдардың жарғылық

                                 капиталына қомақты қатысуға берілген

                                      рұқсатты кері қайтарып алу

                                         ережесiне 3-қосымша

       Ескерту. 3-қосымшаға өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

\_\_\_\_\_\_\_жылғы "\_\_\_\_\_"\_\_\_\_\_\_\_

N\_\_\_\_\_\_                              Қазақстан Республикасы Қаржы

                                     нарығын және қаржы ұйымдарын

                                   реттеу мен қадағалау агенттiгiнiң

                                     Төрағасы \_\_\_\_\_\_\_\_\_\_\_\_\_\_\_\_\_\_\_\_\_\_

**Банктiң еншiлес ұйым құруына**

**немесе ие болуына рұқсат алуға**

**ӨТIНIШ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    (өтiнiш берушiнiң атауы)

банктiң уәкiлеттi органының \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                   (өткiзiлген орны)

\_\_\_\_\_\_\_\_жылғы "\_\_\_\_\_" \_\_\_\_\_\_\_\_\_\_\_ N \_\_\_\_\_\_\_\_\_\_\_\_\_\_\_\_\_шешiмiне сәйкес

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  (құрылатын (иелiкке алынатын) еншiлес ұйымның атауы, мекен-жайы)

құруына немесе ие болуына рұқсат беруiңiздi сұрайды.

      Банк өтiнiшке қоса берiлген құжаттар мен ақпараттың дұрыс болуына, сондай-ақ өтiнiштi қарауға байланысты сұратып алынған қосымша ақпарат пен құжаттардың уәкiлеттi органға уақтылы берiлуiне толығымен жауап бередi.

      Қоса берiлген құжаттар (жiберiлген құжаттардың атауымен тiзбесiн, әрқайсысы бойынша дана және бет санын көрсету керек)

Басқарма Төрағасы

\_\_\_\_\_\_\_\_\_\_\_\_\_\_\_\_\_               \_\_\_\_\_\_\_\_\_\_\_\_\_\_\_\_\_\_\_\_\_\_

                                        (қолы)

Директорлар кеңесiнiң

төрағасы                        \_\_\_\_\_\_\_\_\_\_\_\_\_\_\_\_\_\_\_\_\_\_

                                        (қолы)

мөр

                                      Банкке еншiлес ұйым құруға

                                    немесе ие болуға рұқсат беру,

                                    сондай-ақ ұйымдардың жарғылық

                                     капиталына қомақты қатысуға

                                  рұқсат беру, банктің еншілес ұйымды

                                   құруға немесе иеленуге, сондай-ақ

                                      банктің ұйымдардың жарғылық

                                 капиталына қомақты қатысуға берілген

                                      рұқсатты кері қайтарып алу

                                         ережесiне 4-қосымша

       Ескерту. 4-қосымшаға өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

**Еншiлес ұйымның басшы қызметкерлерi туралы ақпарат**

1. Аты-жөнi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Азаматтығы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Жеке басын растайтын құжаттың деректерi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Жұмыс орны (орындары), қызметi (қызметтерi)\_\_\_\_\_\_\_\_\_\_\_\_\_\_\_\_\_\_\_\_\_\_

5. Жұмыс орнының (орындарының) мекен-жайы, байланыс телефоны\_\_\_\_\_\_\_\_

6. Бiлiмi (бiлiктiлiгiн арттыру курстарын қоса):\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Түскен күнi - аяқтаған күні  | Оқу орнының атауы  | Мамандығы  |
|
 |
 |
 |

  7. Еңбек қызметi туралы қысқаша резюмесi:

|  |  |  |
| --- | --- | --- |
| Еңбек ету кезеңi  | Жұмыс орны  | Лауазымы  |
|
 |
 |
 |

  8. Заңда белгiленген тәртiппен өтелмеген немесе алынбаған сотталуы туралы мәлiметтер:

|  |  |  |  |  |  |
| --- | --- | --- | --- | --- | --- |
| Күні  | Соттың
атауы  | Соттың
тұрған
жері  | Жаза
түрі  | Қазақстан Республикасы
Қылмыстық Кодексінің бабы  | Соттың шешім
қабылдаған
күні  |
|
 |
 |
 |
 |
 |
 |

  9. Банк қызметiмен байланысты құқық бұзушылықтары үшiн әкiмшiлiк жауапкершiлiкке тартылуы туралы мәлiметтер:

|  |  |  |  |  |  |
| --- | --- | --- | --- | --- | --- |
| Күні  | Әкiмшiлiк
жауапкер-
шiлiкке
тарту туралы
шешiм қабылдаған орган  | Әкiмшiлiк
жауапкер-
шiлiкке
тарту туралы
шешiм қабылдаған органның тұрған жерi  | Әкiмшiлiк
жазаның
түрі  | Қазақстан
Республикасы
Әкімшілік
құқық
бұзушылық
туралы
кодекстің
бабы  | Шешім
қабылдан-
ған күн  |
|
 |
 |
 |
 |
 |
 |

        Осы өтiнiштегi ақпаратты тексергендiгiмдi және оның дұрыс әрi толық екенiн растаймын.

Аты-жөнi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                              (баспа әрiптермен)

Күні\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қолы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                      Банкке еншiлес ұйым құруға

                                    немесе ие болуға рұқсат беру,

                                    сондай-ақ ұйымдардың жарғылық

                                     капиталына қомақты қатысуға

                                  рұқсат беру, банктің еншілес ұйымды

                                   құруға немесе иеленуге, сондай-ақ

                                      банктің ұйымдардың жарғылық

                                 капиталына қомақты қатысуға берілген

                                      рұқсатты кері қайтарып алу

                                         ережесiне 5-қосымша

       Ескерту. 5-қосымшаға өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

\_\_\_\_\_\_\_жылғы "\_\_\_\_\_"\_\_\_\_\_\_\_

N\_\_\_\_\_\_                              Қазақстан Республикасы Қаржы

                                     нарығын және қаржы ұйымдарын

                                   реттеу мен қадағалау агенттiгiнiң

                                     Төрағасы \_\_\_\_\_\_\_\_\_\_\_\_\_\_\_\_\_\_\_\_\_\_

**Банктiң ұйымдардың жарғылық капиталына қомақты**

**қатысуына рұқсат алуына**

**ӨТIНIШ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    (өтiнiш берушiнiң атауы)

банктiң уәкiлеттi органының\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                             (өткiзiлген орны)

\_\_\_\_\_\_\_\_\_жылғы "\_\_\_\_\_"\_\_\_\_\_\_\_\_\_\_\_\_\_\_\_\_\_\_ N \_\_\_\_\_\_\_\_\_шешiмiне сәйкес

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(жарғылық капиталына қомақты қатысатын ұйымның атауы, мекен-жайы)

құруына немесе ие болуына рұқсат беруiңiздi сұрайды.

      Банк өтiнiшке қоса берiлген құжаттар мен ақпараттың дұрыс болуына, сондай-ақ өтiнiштi қарауға байланысты сұратып алынған қосымша ақпарат пен құжаттардың уәкiлеттi органға уақтылы берiлуiне толығымен жауап бередi.

      Қоса берiлген құжаттар (жiберiлген құжаттардың атауымен тiзбесiн, әрқайсысы бойынша дана және бет санын көрсету керек)

Басқарма Төрағасы

\_\_\_\_\_\_\_\_\_\_\_\_\_\_\_\_\_                    \_\_\_\_\_\_\_\_\_\_\_\_\_\_\_\_\_\_\_\_\_\_

                                              (қолы)

Директорлар кеңесiнiң

төрағасы                             \_\_\_\_\_\_\_\_\_\_\_\_\_\_\_\_\_\_\_\_\_\_

                                              (қолы)

мөр

                                      Банкке еншiлес ұйым құруға

                                    немесе ие болуға рұқсат беру,

                                    сондай-ақ ұйымдардың жарғылық

                                     капиталына қомақты қатысуға

                                  рұқсат беру, банктің еншілес ұйымды

                                   құруға немесе иеленуге, сондай-ақ

                                      банктің ұйымдардың жарғылық

                                 капиталына қомақты қатысуға берілген

                                      рұқсатты кері қайтарып алу

                                         ережесiне 6-қосымша

       Ескерту. 6-қосымшаға өзгерту енгізілді - ҚР Қаржы нарығын және қаржы ұйымдарын реттеу мен қадағалау агенттігі Басқармасының 2008.11.28 N 206 Қаулысымен.

**Банктiң қомақты қатысуы бар ұйымның басшы қызметкерлерi**

**туралы ақпарат**

1. Аты-жөнi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Азаматтығы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Жеке басын растайтын құжаттың деректерi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Жұмыс орны (орындары), қызметi (қызметтерi)\_\_\_\_\_\_\_\_\_\_\_\_\_\_\_\_\_\_\_\_\_\_

5. Жұмыс орнының (орындарының) мекен-жайы, байланыс телефоны\_\_\_\_\_\_\_\_

6. Бiлiмi (бiлiктiлiгiн арттыру курстарын қоса):\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Түскен күнi - аяқтаған күні  | Оқу орнының атауы  | Мамандығы  |
|
 |
 |
 |

  7. Еңбек қызметi туралы қысқаша резюмесi:

|  |  |  |
| --- | --- | --- |
| Еңбек ету кезеңi  | Жұмыс орны  | Лауазымы  |
|
 |
 |
 |

  8. Заңда белгiленген тәртiппен өтелмеген немесе алынбаған сотталуы туралы мәлiметтер:

|  |  |  |  |  |  |
| --- | --- | --- | --- | --- | --- |
| Күні  | Соттың
атауы  | Соттың
тұрған
жері  | Жаза
түрі  | Қазақстан Республикасы
Қылмыстық Кодексінің бабы  | Соттың шешім
қабылдаған
күні  |
|
 |
 |
 |
 |
 |
 |

  9. Банк қызметiмен байланысты құқық бұзушылықтары үшiн әкiмшiлiк жауапкершiлiкке тартылуы туралы мәлiметтер:

|  |  |  |  |  |  |
| --- | --- | --- | --- | --- | --- |
| Күні  | Әкiмшiлiк
жауапкер-
шiлiкке
тарту туралы
шешiм қабылдаған орган  | Әкiмшiлiк
жауапкер-
шiлiкке
тарту туралы
шешiм қабылдаған органның тұрған жерi  | Әкiмшiлiк
жазаның
түрі  | Қазақстан
Республикасы
Әкімшілік
құқық
бұзушылық
туралы
кодекстің
бабы  | Шешім
қабылдан-
ған күн  |
|
 |
 |
 |
 |
 |
 |

        Осы өтiнiштегi ақпаратты тексергендiгiмдi және оның дұрыс әрi толық екенiн растаймын.

Аты-жөнi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                              (баспа әрiптермен)

Күні\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қолы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қазақстан Республикасы Қаржы

нарығын және қаржы ұйымдарын

реттеу мен қадағалау агенттiгi

Басқармасының 2006 жылғы

9 қаңтардағы N 4 қаулысына

2-қосымша

 **Күшi жойылды деп танылатын нормативтiк құқықтық**
**актiлердiң тiзбесi**

      1. Қазақстан Республикасының Ұлттық Банкi Басқармасының "Екiншi деңгейдегi банктiң басқа заңды тұлғалардың жарғылық капиталына қатысуы, сондай-ақ екiншi деңгейдегi банктiң еншiлес ұйым құруына немесе ие болуына рұқсат беру ережесiн бекiту туралы" 2001 жылғы 14 қарашадағы N 427 қаулысы (Нормативтiк құқықтық актiлердi мемлекеттiк тiркеу тiзiлiмiнде N 1770 тiркелген, 2002 жылы Нормативтiк құқықтық актiлердiң бюллетенiнде N 15 жарияланған).

      2. Қазақстан Республикасының Ұлттық Банкi Басқармасының "Қазақстан Республикасының Ұлттық Банкi Басқармасының Екiншi деңгейдегi банктiң басқа заңды тұлғалардың жарғылық капиталына қатысуы, сондай-ақ екiншi деңгейдегi банктiң еншiлес ұйым құруына немесе ие болуына рұқсат беру ережесiне өзгертулер мен толықтырулар енгiзу туралы" 2001 жылғы 14 қарашадағы N 427 қаулысына өзгерiстер мен толықтырулар енгiзу туралы" 2002 жылғы 3 маусымдағы N 212 қаулысы (Нормативтiк құқықтық актiлердi мемлекеттiк тiркеу тiзiлiмiнде N 1907 тiркелген, 2002 жылы Қазақстан Республикасының нормативтiк құқықтық актiлерiнiң бюллетенiнде N 40 жарияланған).

      3. Қаржы нарығын және қаржы ұйымдарын реттеу мен қадағалау агенттiгi Басқармасының "Қазақстан Республикасының Ұлттық Банкi Басқармасының Екiншi деңгейдегi банктiң басқа заңды тұлғалардың жарғылық капиталына қатысуы, сондай-ақ екiншi деңгейдегi банктiң еншiлес ұйым құруына немесе ие болуына рұқсат беру ережесiн бекiту туралы" 2001 жылғы 14 қарашадағы N 427 қаулысына өзгертулер мен толықтыру енгiзу туралы" 2005 жылғы 26 наурыздағы N 115 қаулысы (Нормативтiк құқықтық актiлердi мемлекеттiк тiркеу тiзiлiмiнде N 3622 тiркелген).

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК